Louis-Augustin le Clerc

Louis-Augustin le Clerc (født ca. 1688 i Paris, død 8. mars 1771 i København) var en fransk-dansk billedhugger. 

le Clerc kom til Danmark i forbindelse med innredningen av det første Christiansborg og sammen med Nicolai Eigtved og Elias David Häusser var han en av hovedpersonene bak dette. Han ble utnevnt til kongelig hoffbilledhugger i desember 1735. I perioden 1740–1748 var han leder av Kunstakademiet.

Etter at Frederik V kom på tronen og innkalte J.F.J. Saly til Danmark minsket le Clercs innflytelse.

Det meste av le Clercs produksjon gikk tapt i forbindelse med brannen på Christiansborg i 1794, men medaljongutsmykkingen av Marmorbroen i København er bevart. 

 Referanser 

Kilder


Kategori:Danske billedhuggere
Kategori:Franske billedhuggere
Kategori:Professorer ved Det Kongelige Danske Kunstakademi
Kategori:Medlemmer av Det Kongelige Akademi for de Skønne Kunster
Kategori:Personer fra Paris